**ROMFILATELIA S.A.**

**ANUNŢ**

**În conformitate cu prevederile O.U.G. nr. l09/2011, se organizează procedura de selectie a directorului general si a directorului economic ai Romfilatelia S.A.**

**I. Societatea organizatoare**

Romfilatelia S.A. este persoană juridică română, având forma juridică de  
societate pe acţiuni cu capital deținut integral de o întreprindere publică, fiind, pe cale de consecință, o întreprindere publică în sensul art. 2 pct. 2 lit. c) din O.U.G. nr. 109/2011.

Romfilatelia S.A. funcţionează pe bază de gestiune economică şi autonomie financiară, având ca obiect principal de activitate emiterea, punerea și retragerea din circulatie a timbrelor si efectelor postale, distribuirea si comercializarea timbrelor postale.

**II. Principalele atribuții si beneficii ale Directorului General si Directorului Economic**

Directorul general are, în principal, următoarele atribuţii: ia toate măsurile aferente conducerii societăţii, în limitele obiectului de activitate al acesteia şi cu respectarea competenţelor exclusive rezervate de lege sau de actul constitutiv consiliului de administraţie şi adunării generale a acţionarilor; intocmeşte componenta de management a planului de administrare (planul de management); angajează, promovează şi concediază personalul societăţii, cu respectarea prevederilor legislaţiei muncii şi ale contractului colectiv de muncă; negociază şi încheie, în condiţiile legii, contractele individuale de muncă; stabileşte îndatoririle şi responsabilităţile personalului societăţii; negociază contractul colectiv de muncă, în condiţiile legii; incheie acte juridice, în numele şi în contul societăţii; reprezinta societatea in raporturile cu tertii si in justitie; elaborează raportarile obligatorii prevazute de lege; desfăşoară orice alte activităţi prevăzute expres sau implicit în sarcina directorului general al unei societăţi pe acţiuni, în conformitate cu Legea nr. 31/1990, cu O.U.G. nr. 109/2011, cu Codul civil, cu orice alt act normativ incident activităţii societăţii, precum şi pe cele prevăzute prin actul constitutiv al societăţii, prin regulamentul de organizare şi funcţionare al societăţii, contractul colectiv de muncă şi, în general, prin celelalte regulamente, norme interne ale societăţii; indeplineşte orice alte atribuţii stabilite în sarcina sa de către consiliul de administraţie, etc.

Directorul Economic are, în principal, următoarele atribuţii: ia toate măsurile aferente conducerii financiare şi economice a societăţii, în limitele obiectului de activitate al acesteia şi cu respectarea competenţelor exclusive rezervate de lege sau de actul constitutiv consiliului de administraţie şi adunării generale a acţionarilor; pregăteşte şi avizează documentaţiile din domeniul său de activitate necesare în vederea luării deciziilor de către consiliul de administraţie al societăţii; supraveghează aducerea la îndeplinire a deciziilor din domeniul său de activitate luate de celelalte organe de conducere ale societăţii; aprobă, alături de directorul general al societăţii, toate actele cu impact economico-financiar asupra acesteia; desfăşoară toate activităţile prevăzute expres sau implicit în sarcina directorului economic al unei societăţi pe acţiuni, în conformitate cu Legea nr. 31/1990, cu O.U.G. nr. 109/2011, cu Codul civil, cu orice alt act normativ incident activităţii societăţii, precum şi pe cele prevăzute prin actul constitutiv al societăţii, prin regulamentul de organizare şi funcţionare al societăţii, contractul colectiv de muncă şi, în general, prin celelalte regulamente, norme. interne ale societăţii; indeplineşte orice alte sarcini suplimentare ce îi vor fi încredinţate de către consiliul de administraţie al societăţii.

Remuneratia oferita Directorului General si a Directorului Economic se stabileste conform prevederilor art. 38 din O.U.G. nr. 109/2011.

**III. Condiţii de înscriere:**

În vederea participării la selecţie, candidaţii trebuie să îndeplinească următoarele condiţii:

1. **Pentru participarea la selectia pentru functia de Director General**

A. Condiții eliminatorii:

1. să aibă capacitate deplină de exercițiu și să nu fie incapabil(ă), potrivit legii;
2. să fie absolvent(ă) de studii superioare;
3. să nu fi fost condamnat(ă) sau să se fi pornit acțiunea penală împotriva sa pentru săvârșirea unor infracțiuni prevăzute de Codul penal și/sau legi speciale, inclusiv infracțiuni de corupție;
4. să nu fi fost destituit(ă) dintr-o funcție publică și/sau revocat(ă) dintr-o funcție exercitată pe bază de mandat și/sau să îi fi încetat contractul individual de muncă pentru motive care să îi fie imputabile;
5. să nu se afle într-o situație de conflict de interese sau incompatibilitate, conform legii (*prin conflict de interese se întelege situatia în care persoana ce exercita functia are un interes personal de natura patrimonialã, care ar putea influenta îndeplinirea cu obiectivitate a atributiilor care ii revin);*
6. să aibă experienţă relevanta în activitatea de conducere a unor întreprinderi publice ori societati din sectorul privat (*prin experienta relevanta in activitatea de conducere se înțelege ocuparea următoarelor funcții: administrator sau membru în consiliul de administrație/supraveghere, director general, director, alte funcții de conducere echivalente funcției de director, indiferent de denumirea acesteia).*

B. Alte conditii:

1. să aibă cunoştinţe de guvernanță corporativă;
2. să cunoască legislaţia incidentă societăţilor comerciale pe acțiuni, în general, și întreprinderilor publice, în special;
3. să aibă cunoștințe de legislație financiară și fiscală;
4. să cunoască reglementările interne și internaționale din domeniul de activitate al Romfilatelia S.A.;
5. să deţină cunoştinţe referitoare la domeniul de activitate al Romfilatelia S.A.
6. să dețină calități personale specifice funcției ce urmează a fi exercitată, respectiv: capacitate de analiză şi sinteză; gândire strategică, logică și rațională; promptitudine şi eficienţă; asumarea responsabilităţii; flexibilitate; corectitudine; rezistenţă la stres; spirit de iniţiativă; abilităţi de comunicare, de organizare, de susţinere argumentată a opiniilor proprii, de negociere, de colaborare, etc.
7. sa se bucure de integritate si de o reputatie personala si profesionala foarte bune;
8. sa cunoasca minim doua limbi straine.

C. Condiții facultative, dar care constituie un avantaj:

1. licenţă în ştiinţe economice și/sau juridice;
2. alte studii economice și/sau juridice;
3. experienţa în elaborarea/dezvoltarea de strategii corporative;
4. **Pentru participarea la selectia pentru functia de Director Economic**

A. Condiții eliminatorii:

1. să aibă capacitate deplină de exercițiu și să nu fie incapabil(ă), potrivit legii;
2. să fie absolvent(ă) de studii superioare in stiinte economice;
3. să nu fi fost condamnat(ă) sau să se fi pornit acțiunea penală împotriva sa pentru săvârșirea unor infracțiuni prevăzute de Codul penal și/sau legi speciale, inclusiv infracțiuni de corupție;
4. să nu fi fost destituit(ă) dintr-o funcție publică și/sau revocat(ă) dintr-o funcție exercitată pe bază de mandat și/sau să îi fi încetat contractul individual de muncă pentru motive care să îi fie imputabile;
5. să nu se afle într-o situație de conflict de interese sau incompatibilitate, conform legii

(*prin conflict de interese se întelege situatia în care persoana ce exercita functia are un interes personal de natura patrimonialã, care ar putea influenta îndeplinirea cu obiectivitate a atributiilor care ii revin);*

1. să aibă experienţă relevanta în activitatea de conducere a unor întreprinderi publice ori societati din sectorul privat *(prin experienta relevanta in activitatea de conducere se înțelege ocuparea următoarelor funcții: administrator sau membru în consiliul de administrație/supraveghere, director general, director economic, director, alte funcții de conducere echivalente funcției de director, indiferent de denumirea acesteia.).*

B. Alte conditii:

1. să aibă cunoştinţe de guvernanță corporativă;
2. să cunoască legislaţia incidentă societăţilor comerciale pe acțiuni, în general, și întreprinderilor publice, în special;
3. să cunoasca legislația financiară și fiscală;
4. să cunoască reglementările interne și internaționale din domeniul de activitate al Romfilatelia S.A.;
5. să deţină cunoştinţe referitoare la domeniul de activitate al Romfilatelia S.A.
6. să dețină calități personale specifice funcției ce urmează a fi exercitată, respectiv: capacitate de analiză şi sinteză; gândire strategică, logică și rațională; promptitudine şi eficienţă; asumarea responsabilităţii; flexibilitate; corectitudine; rezistenţă la stres; spirit de iniţiativă; abilităţi de comunicare, de organizare, de susţinere argumentată a opiniilor proprii, de negociere, de colaborare, etc.
7. sa se bucure de integritate si de o reputatie personala si profesionala foarte bune;

C. Condiții facultative, dar care constituie un avantaj:

1. studii/specializări;
2. experienţă în domeniul economic, contabilitate, de audit sau financiar;
3. experienţa în elaborarea/dezvoltarea de strategii corporative.

**IV. Aspecte privind desfășurarea procesului de selecţie**

Procesul de selecţie se face cu respectarea prevederilor O.U.G. nr. 109/2011 şi a oricăror modificări legislative apărute în cursul procesului. Procedura de selecţie va cuprinde urmatoarele etape:

1. Evaluarea dosarelor de candidatura (depunere in termen; caracter complet; indeplinire conditii eliminatorii) si intocmirea listei lungi a candidatilor;
2. Invitarea candidaților ale căror dosare au fost validate la interviu, respectiv comunicarea invalidării dosarului către ceilalți candidați, după caz;
3. Organizarea interviului;
4. Evaluarea candidaților pe baza criteriilor de evaluare si stabilirea clasamentului candidatilor; Intocmirea listei scurte a candidatilor cuprinzand primii 5 candidati din clasament;
5. Comunicarea catre candidații din lista scurta a faptului ca in termen de 5 zile de la data primirii comunicarii sa depuna in scris la Comitetul de nominalizare si remunerare declaratia de intentie (*declaratia de intentie se intocmeste pe baza elementelor din scrisoarea de asteptari intocmita de autoritatea publica tutelara si a informatiilor publice legate de activitatea S.C. Romfilatelia S.A., dupa caz, si cuprinde viziunea sau programul candidatilor privind dezvoltarea intreprinderii publice).*
6. Intrunirea Consiliului de Administratie al S.C. Romfilatelia S.A. pentru desemnarea directorului general si a directorului economic al S.C. Romfilatelia S.A. pe baza listei scurte intocmite de Comitetul de nominalizare si remunerare si a declaratiilor de intentie prezentate de candidati.

**V. Documentația necesară în vederea depunerii candidaturii:**

1. cerere de înscriere;
2. copia actului de identitate;
3. copiile diplomelor de studii, ale altor titluri științifice şi ale altor acte care atestă efectuarea unor studii/specializări;
4. curriculum vitae;
5. scrisoare de intenţie (va fi considerată ofertă tehnică în conformitate cu OUG nr. 109/2011)
6. declaraţia pe propria răspundere[[1]](#footnote-1)\* că nu se află în situaţie de incompatibilitate sau conflict de interese;
7. declaraţia pe propria răspundere[[2]](#footnote-2)\* că nu a fost condamnat(ă) sau nu s-a pornit acțiunea penală împotriva sa pentru săvârșirea unor infracțiuni prevăzute de Codul penal și/sau legi speciale, inclusiv infracțiuni de corupție;
8. declaraţia pe propria răspundere[[3]](#footnote-3)\* că nu a fost destituit(ă) dintr-o funcție publică și/sau revocat(ă) dintr-o funcție exercitată pe bază de mandat și/sau nu i-a fost încetat contractul individual de muncă pentru motive care să îi fie imputabile;
9. declaraţia pe propria răspundere[[4]](#footnote-4)\* că aspectele prezentate în curriculum vitae corespund adevărului;
10. declaratia pe propria raspundere privind buna reputatie in plan profesional si personal.

**VI. Înscriere.**

Dosarele de înscriere se vor depune, personal sau prin poștă, până la data de 14.01.2017, orele 11:00, la sediul Romfilatelia S.A. din Str. Fabrica de Chibrituri nr. 28, 050183, Sector 5, Bucureşti. Dosarele care se depun prin poștă vor fi expediate în atenția Secretarului Comitetului de nominalizare de remunerare, în plic închis şi sigilat, pe care se menţionează: ”Procedura de selectie a candidaților pentru funcțiile de director general si director economic al Romfilatelia S.A., în conformitate cu prevederile art. 35 din Ordonanţa de urgenţă a Guvernului nr. 109/2011.”

Relaţii suplimentare se pot obţine de la Secretarul Comitetului de nominalizare si remunerare, dna. Daniela Tabacaru, la telefonul 021.336.93.91 interior 119.

1. \* Modelul declarațiilor pe propria răspundere se obține de la Secretarul Comitetului de nominalizare si remunerare, \* Modelul declarațiilor pe propria răspundere se obține de la Secretarul Comitetului de nominalizare si remunerare ale cărui date de contact sunt menționate la finalul prezentului anunț. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)